Belowende rugbyspeler sterf ná skietvoorval | Maroela Media
Jaco Lombard, die familie se woordvoerder, het aan Maroela Media bevestig Gertjie, soos hy bekend gestaan het, is Saterdag oorlede ná 'n operasie waartydens sy been geamputeer is.
Dokters by die Tembisa-hospitaal, waar hy behandeling ontvang het, het Gertjie se ma Yolanda Laas (59), en stiefpa Louwtjie Laas (62), Vrydagoggend ontbied sodat hulle die moeilike besluit kon neem om sy been te amputeer.
Die hoofslagaar in sy heup is tydens die mislukte rooftog afgeskiet is. Hy was verlede Saterdag nagenoeg nege uur lank in die teater in 'n poging om die slagaar te herstel om sy been en lewe te red. Hy is sedertdien onder verdowing gehou, en was aan dialise en 'n ventilator gekoppel.
"Dis met 'n baie swaar hart dat ons die nuus met julle moet deel. Ons liefdevolle vriend Gertjie is by ons Hemelse Vader. Ons vra dat almal die familie 'n tydjie sal gee uit respek," het Lombard gesê. "Ons almal dank ons Vader vir die geleende tyd wat hy Gertjie aan ons gegee het."
Lombard, wat ook 'n afrigter van die Wolwe-rugbyspan is, het gesê Gert het as flank, agsteman en slot uitgeblink en het vanjaar vir die Wolwe se eerste span uitgedraf. Hy het Gert beskryf as 'n nederige, plat-op-die-aarde man wat deur talle bewonder is. "Hy was 'n baie harde speler en het altyd 110% vir sy span gegee as hy op die veld is."
Maroela Media het vroeër berig die skietvoorval het Saterdag omstreeks 05:30 in Van Riebeeckpark in Kempton Park plaasgevind. Gertjie, Devan Kruger (23), 'n vriend wat saam met hom vir die Wolwe uitdraf, en 'n vriendin is die oggend by Kruger se huis afgelaai ná 'n aandjie uit saam met vriende.
"Toe hulle die eerste keer verby die stasie gestap het, het hulle twee mans op stoele daar sien sit. Dit het vir hulle gelyk of die mans uniforms aangehad het en hulle het aangeneem dit was veiligheidswagte. Toe hulle terugloop na Devan se huis, het die mans nie meer daar gesit nie."
Die polisie is ontbied en was spoedig op die toneel. Gert moes met die hulp van die plaaslike brandweer uit die gat gehaal word, waarna hy in 'n kritieke toestand met 'n ambulans na die Tembisa-hospitaal geneem is vir mediese behandeling.
Kapt. Lesibana Molokomme, polisiewoordvoerder, het Vrydag aan Maroela Media gesê niemand is nog in verband met die voorval in hegtenis geneem nie.
Baie sterkte aan die familie. Ek hoop die moordenaar word spoedig opgespoor.
Swak ANC regering het 70 jaar van Gertjie se lewe geneem. Bitter hartseer vir jou familie .
innigste simpatie aan die ouers, familie en vriende.
Dit is regtig hartseer om te hoor eers het die polisie hom gefaal toe die derde wereld se medies en toe ons wat hom nie gou genoeg in n ordentlike hospitaal kon kry nie dit is n skande
Die skelm oneerlike diewe en moordenaars kom weg met alles en die polisie doen niks en wat hier gebeur het is net NOG n bewys van hoe dit in SA gaan ! Sterkte aan die familie !